b'\n_START_ARTICLE_\nMerja Winqvist\n_START_PARAGRAPH_\nMerja Winqvist (s. 1949 Karkkila) on suomalainen kuvanveist\xc3\xa4j\xc3\xa4 ja paperitaiteilija._NEWLINE_Winqvist valmistui taiteen maisteriksi Taideteollisesta korkeakoulusta 1982. Tekstiilitaiteilijaksi kouluttautunut Winqvist kiinnostui kolmiulotteisista rakenteista ja alkoi k\xc3\xa4ytt\xc3\xa4\xc3\xa4 materiaaleinaan erityisesti alumiinia ja paperia, usein kierr\xc3\xa4tysmateriaalina. H\xc3\xa4net valittiin Vuoden tekstiilitaiteilijaksi 2003._NEWLINE_Merja Winqvistin teoksia on muun muassa Suomen valtion, eduskunnan ja ulkoministeri\xc3\xb6n sek\xc3\xa4 Jenny ja Antti Wihurin s\xc3\xa4\xc3\xa4ti\xc3\xb6n ja Eila Kivekk\xc3\xa4\xc3\xa4n kokoelmissa. Vuodesta 1986 h\xc3\xa4n on j\xc3\xa4rjest\xc3\xa4nyt yksityisn\xc3\xa4yttelyit\xc3\xa4 Suomessa, Italiassa, Saksassa ja Yhdysvalloissa ja osallistunut moniin ryhm\xc3\xa4- ja yhteisn\xc3\xa4yttelyihin vuodesta 1981.'